cyanic-selkie/wikianc huggingface dataset:
ڤودو (سحر)
العقيدة ديالهوم
الإله فلمعتقد ديالهوم تيتمثل فرواح جداد وباواتهوم لي ماتوا وهاذ رواح ڭادا تعاونهوم وتعاقبهوم على حساب تصرف ديالهوم. يعني فالمعتقدات ديالهوم دائرة مقدسة تتربط بين الحيين و ڭاع طقوس ليتايديرو تترتابط باش ترضي رواح المتين و بزاف تايتمثل الإله فالفودو فتصيورة لفعى كبيرة وبحال ديانات للخرين غادي نلقاو بلي كاينين الكهنة فالمرتبة للولا وتيتڭال ليهوم البات والأم وهوما تايخدمو الإله الكبير و تايعاقبو يكافئو بسميتو و الإله الكبر سميتو (بون ديو) و عندهوم بزاف تاع رواح تادور فلرض حداهوم و سميتها ( لوا ) وتاتمثل فبزاف تاع الأشكال منها (دامبلاه) و ال(أجواه)و(أوجو)و(لجبا) و بزاف منها.
مارد (شيطان)
مارد هو مصطلح تيشير ل نوع من نواع الشياطين ف لمعتقدات لإسلامية. الكلمة من فعل «تمرَّدَ»، لي كاتعني "تار ؤلا ناض ضد سلطة".
فالفن الجديد
فسلسة ت روايات بارتيماوس د لكاتب جوناثان ستراود لمارد هو أقوى نواع الشياطين لي تيستدعيها السحر. فلكتابات تاع الكاتب الميريكاني تشاكرابورتي، المارد هو مخلوق عنصري تصنع من لما تيتعاود بلي هاد لمخلوقات قوية بزاف و ماتشافتش من قرون فلإصدار ترواية "مدينة نحاس"، وهي الرواية للولا من السلسلة.
قتيصاد د لهيدروجين
تصغير|الضورة الطاقية د لهيدروجين لقتيصاد د لهيدروجين هوّ التحويل ديال أي سيكتور د لقتيصاد لي كيستهلك طاقة ماشي متجددة بحيت كيولي كيستهلك الطاقة ديال لهيدروجين. بزاف د لحرايفيا ف مجالات مختالفين كيعتاقدو بلي لهيدروجين هوّ الطاقة ديال لموستقبال لي غادي يخلق تورة ف الطاقة، حيت منتاشر بزاف (73% ديال لمادة ف لكون عبارة على هيدروجين، و 70% ديال السطح د لأرض مغطي ب لما لي تا هوّ مكوّن من هيدروجين و ؤكسيجين)، و ماكينتجش مخلفات سامة ؤلا إشعاعية.
تاريخ
مورا هادشي بدا تطوير خلايا د لفيول كاتخدم ب لهيدروجين من 1972، و سيرتو ملي بدا التامان ديال لپيطرول كيطلع ف لأزمة د 1973. ف 1974 كان أول مؤتمر ديال لقتيصاد د لهيدروجين تنضّم ف مدينة ميامي، ف ولاية فلوريدا ف لميريكان، لي على إترو تدارت مونضامة الجمعية الدولية ديال الطاقة د لهيدروجين IAHE.
ف 1977، تأسسات لاجونص الدولية د الطاقة، لي من بين لإهتمامات ديالها كاين تطوير طيكنولوجيا الطاقة د لهيدروجين. و بزاف د لبلدان لكبار ديك الساع، بحال لميريكان و لإتحاد السوڤياتي، دعمو لبحت لعلمي ف هاد لمجال من داك لوقت تال ليوم. ف 1998، إسلاندا علنات بلي بغات تولي أول قتيصاد ديال بلاد مبني على لهيدروجين ف حدود 2030.
كعب لغزال (حلوى)
تصغير|طبق كعب لغزال كعب لغزال من الحلويات لي معروفا بيها لكوزينة لمغريبية، وهي تتشبه للهلال من العجينة عامرا بلوز لمنسم بما زهر الليمون. وهوا غالي فلمڭادا حيث فيه اللوز وتيتقدم فڭاع المناسبات، و تاتكال بزاف مع أتاي.
طريقة لمصاوبة
تنحضرو فلول العمارة بتحياد قشرة اللوز وتخليه حتا ينشف، ويتطحن طحين رطب مع سكار... وتايتزاد عليه الما تاع زهر ومسحوق لقرفة و شوية تاع زبدة و تايتخلط. و تايتحط فتلاجة نص ساعة على الأقل.
و باش نحضرو العجينة تانخلطو دڭيڭ، مع الملحا، و زبدا، و تا نزيدو عليه البيض و تانخلطوه، و تا نزيدوه الما دافي، ونعجنو العجينة عجنا خفيفة، و تانخليوها ترتاح.
من بعد ما ترتاح، تانشروها فوڭ طبلا مرشوشة بدڭيڭ على شكل دائري و نقسموها على شكل مثلتات. و تانفرقو معيلقة صغيرة من العمارة على طراف العريضة تاع المثلت ليفات وقطعنا، و تانلفو ڭاع المثلتات على شكل هلال، و تانكررو العملية لڭاع المثلتات. و تانحطو حلوى كعب لغزال فصينية تاع لخبز، مدهونة بشوي تاع زبدة. تانخبزوها على درجة حرارة 180 حتا تولي ذهبية اللون، و تانخرجوها و نخليوها تبرد من لحسن نبيتو الحلوى ليلة كاملة تنشف قبل ما طيب باش ما تتفرڭعش العجينة حيث تكون تاتخبز ونخرجو العمارة منها.
توجڭالت
تاوجڭالت واحد القرية كاينة ف إقليم خنيفرة و تابعة ل جماعة لهري. كاتبعد على مدينة خنيفرة بشي 39 كيلومتر.
عودان (عبرة د لقدرة)
تصغير|لعودان لميكانيكي كيساوي 745,7 واط، ؤلا لقدرة د لهزان ديال 250 [[كيلوݣرام|كيلوڭرام ل مسافة د 1 ڭدم ل 1 تانية]] لعودان (ب ، ختيصاراً hp) ف لفيزيك هوّ عبرة ديال لقدرة، لي هيّ لمقدار د لخدمة لي تدارت ف واحد لمدة د لوقت. لعودان ماشي هوّ لعبرة ديال لقدرة ف السيستيم لعالمي د لعبرات، لي هيّ لواط لي كيساوي جول على تانية.
كاينين جوج تعريفات ديال لعودان، واحد التعريف ف السيستيم لإمبراطوري (لي كاين ف لمملكة لمتحدة) و كيساوي فيه 745,7 واط (لعودان لميكانيكي)، و لاخور ف السيستيم لميتري لي كيساوي فيه 735,5 واط (لعودان لميتري).
لمفهوم د لعودان بدا كيتخدّم ف لقرن 18 من عند لانجينيور السكوطلاندي دجيمس واط، باش يقارن بيه مابين لقدرة ديال موطور د لبوخار و ديال لعودان د الجران. من بعد تم التعميم ديالو على جميع نواع لموطورات.
نادي لوحدة
نادي لوحدة السعودي هي فرقة د لكورة ف سعودية ف مكة لمكرمة وتأسسات عام 1916، بدلات لإسم ديالها بزاف د لمرات، فحال «لمختلط» و«لحزب» وف لأخير عاد تسمات لوحدة. تسجلات رسميا في لإدارة لعامة للرياضة ولكشافة ديال وزارة الداخلية د السعودية في عام 1945.
لإنجازات
لمركز التالت: مرة وحدة : 2007
لمركز الرابع: مرة وحدة: 1986
لبطل: جوج مرات : 1957 و 1966
لوصيف: 5 مرات : 1958 و 1959 و 1960 و 1961 و 1970
لمركز الرابع (نصف النهائي): مرة وحدة موسم 2011
لبطل: مرة وحدة موسم: 1960
لوصيف: مرة وحدة موسم: 2011
لبطل: 4 مرات : 1983 و 1996 و 2003 و 2018
لوصيف: جوج مرات وحدة : 2012 و 2015
بطولة كأس فلسطين عام 1968
مونية لمكيمل
مونية لمكيمل، تولدات ف 1988 ف بنسليمان، هي مومتيلة مغريبية د لمسرح ؤ تلفازة.
تعرف عليها لجمهور ف 2020 مورما خدمات معا حسن لفد ف لمسلسل طوندونس.
حياتها
بدات لمكيمل لكاريير ديالها ف لمسرح، ؤ دخلات معا لفرقة لبساط، لي شاركات معاها ف 2005 ف لميهرجان د مسرح شّباب لي نضماتو ويزارة شباب ؤ رياضة ؤ ربحات فيه جايزة أحسن تشخيص نسوي.
ف 2014، بدات كاتخدم لمكيمل ؤستادة د لمسرح ف مدارس د مدينتها.
ف 2017، ربحات مونية جايزة د أحسن مومتيلة ف لميهرجان د مسرح شّباب ف لكويت ب لمسراحية سوالف لݣمرة.
مونية مجوجة ب لمومتيل عادل نعمان، ؤ عندهوم جوج دراري.
إينڭلوود
إينڭلوود هي مدينة كاينة ف مقاطعة لوس أنجلوس، ف ولاية كاليفورنيا فميريكان. وصل عدد سكان دياولها 107,762 نسمة ف2020 على حساب مكتب تعداد ميريكان.
إيرلينڭ هالاند
إيرلينڭ براوت هالاند (بالنورڤيجية: Erling Braut Håland؛ وتاتنطق سميتو بالنورڤيجية: هولاند؛ مزيود ف 21 يوليوز 2000) هو كوايري نورڤيجي كيلعب مهاجم مع لفرقة د مانشستر سيتي لينڭليزية و‌ مع لمنتخب د النورڤيج.
حواء
حواء (ب نّݣليزية Eve، ب لعبرية חַוָּה، ب سريانية ܚܰܘܳܐ) شخصية ف سفر التكوين ف لكتاب لمقدس لعبري. على حساب لقصة لأصلية ف الديانات لإبراهيمية، حواء هي لمرا لّولة ولكن على حساب ليهودية عطى لبلاصة ل ليليت تاهيا تتعرف حواء بسمية مرت آدم.
ف لفصل التاني ف سفر التكوين، خلق الله حواء من ضلع آدم باش تكون رفيقة ديالو. كان آدم مكلف ب لحراسة تاع جّنة قبل ماتخلق حواء، و ماكانتش حاضرة ملي أمر الله آدم باش ماياكلش لفاكهة لمحرمة وخا كانت عارفة. ومن بعد ماݣاليها حنش بلي راه ماغاتقتلهاش و غاتجيبليها النفع تتقسم لفاكهة معا آدم، و قبل ماياكلو من شجرة لحياة، تيتطردو من جنة عدن. تتختالف لكنائس لمسيحية بطريقة لي تاتشوفو بيها لعصيان تاع آدم و حواء لله، و تعاقبو ݣاع لبشر على ديك لفعال. تتحمل التعاليم لمسيحية و ليهودية آدم و حواء مستوى آخر من لمسؤولية تاعت سقوط.
1976
1976 هوّا عام مكبس ف تّقويم لڭريڭوري بدا نهار لخميس ؤ سالا نهار جمعة. هوّا لعام نمرة 1976 ف لإيرا لعامة ؤ لفترة د بعد لميلاد، نمرة 76 ف لقرن 20، ؤ نمرة 7 ف لعقد ديال عوام 1970.
1976 كيوافق 1395-1397 ف تّقويم لهيجري ؤ 2926 ف تّقويم لأمازيغي ؤ 11976 ف تّقويم لهولوسيني.
خاسف نوفل محمد
خاسف نوفل محمد (مزيود ف 27 أكتوبر 1997 ف القبة ف جزاير) هو كوايري جزايري ف مركز الدفاع.
صابر الرباعي
صابر بن الهادي الرباعي ولا صابر الرباعي هو مغني و مومتيل تونسي.
لميل فاي
لميل فاي (بالفرنسية: Mille-feuille، «ألف ورقة»)، تاتعرف حتا بسمية نابليون و لا نابوليتين الأصل ديالها مامعروفش. و تأثر شكل ديالها بتحسينات تاع ماري-أنتوني كاريم.
تقليديا، لميل فاي فيها 3 تاع طبقات العجينة المنفوخة، متناوبة مع 2 طبقات من الكاسترد، و لاكين شي بعد لمرات تتبدل بالكريمة المخفوقة و لا الكوفيتير. الطبقة الفوڭانية من المعجنة تاتغطى بمدڭوڭ سكار وشي بعد لمرات مسحوق الكاكاو، فرتيت المعجنات، وشي بعد لمرات مسحوق البذور ( بحال اللوز المحمص). . وتاتصقل طبقة لفوڭانية تغطية سكارية ولا بلفندان وتاتناوب بين لڭلاساج و شكلاط، و تاتمشط.
تاريخ
يسار|تصغير| حلوى د لميل فاي تتكون من غلاف غلاساج ممشط الأصل تاع لميل فاي ما معروفش. فرانسوا بيير لا فارين وصف نسخة ف لِو كيزني فغانسوا، 1651. طورات من بعد من ماري-أنتوني كاريم. ودونها فلول تاع لقرن 19، و تايتعتابر لأصل ديالها. على حساب ألان ديفيدسون فدليل د أكسفورد د الغدا (صفحة 505) و أغلبيا تا يرجع نسب ديالها ل هنڭاريا، حيث غلاف لكراميل د لميل فاي سميتو سيجدنيرتورتا.
تركيبة
تصغير|معجنة لميل فاي (الجاپون) تقليديا تيتكون لميل فاي من 3 طبقات عجينة منفوخة، و 2 طبقات من لكاسترد. طبقة لفوڭانية تاترش بشوي تاع سكار غبرا. و فنسخ لخرين، طبقة لعلوية تاتصقل بالغلاساج، و تاتناوب بلون لبيض (الغلاساج) وخطوط بنية (شكلاط)؛ و تاتمشط على شكلها المميز. ليوم، كاينين طبقات د لميل فاي، من لجبن وسبانخ و عمارات خرين.
لمسابقات
كلا عام تدار مسابقة باش يتختابر أفضل خباز شرايح الڤانيلا تتدعى "Great Australian Vanilla Slice Triumph" ف أوين غرب فيكتوريا. لمعايير تاع تحكيم تضم «المذاق، يجب أن تكشف عن وجود الكسترد مع ملمس ناعم دسم وتوازن طعم الفانيليا مع هش، أن تكون المعجنات مقرمشة ومغطاة بغلاساج/فندان على نحو سلس وبراق».
برية مفتوحة
تصغير|برية مفتوحة ديال [[إميل زولا لي كانت تنشرات ف جورنال لورور L'Aurore ف 13 يناير 1898]] لبرية لمفتوحة هيّ واحد لبرية لي كاتكون محطوطة ف شي واساط عمومي، بحال جورنال، مجلة ؤلا بلوڭ، بحيت يقدر أي واحد يقراها. هاد لبرية تقدر تكون موجهة ل الجمهور بشكل عام، ؤلا ل شي شخص ؤلا مؤسسة محددين، ولاكين لي مصيفطها ختار يردّها عمومية ل شي سباب من لأسباب.
دكا صطيناعي
تصغير|[[كيزميت، روبو عندو بعض لقدرات لإجتماعية]] الدكا لإصطناعي (ب ، ختيصاراً AI) هوّ مجال ديال لانفورماتيك كيهتم ب تطوير ماكينات و صوفتوير عندهوم قدرات ديال الدكا، لي كيتجلى ف جمع، تركيب، تعميم و ستينتاج لمعلومات، لي ف لعادة كانشوفوها غير عند بنادم و ب درجة قل عند لحيوانات لخرين. من بين هاد لقدرات كاين التعرف على التصاور، لهضرة، و الطرجامة ديال النصوص ب اللوغات الطبيعية، و لقيام ب أعمال معقدة ديال لعقل ؤلا لحاراكة.
برية مفتوحة
تقدر تكون لبرية لمفتوحة موجّهة ل شي سياسي، غالباً ب محتوى نقدي، ؤلا كاتطالب ب شي حق ؤلا كاتعبّر على شي رغبة، لي مّاليها مايقدروش يحققوها بلا الدعم د الجمهور.
دكا صطيناعي
التطبيقات ديال الدكا لإصطناعي كاتشمل لموطورات د التقلاب لمتطورة بحال التقلاب د ڭووڭل، سيستيمات ديال التوصية بحال لي مخدّمين يوتيوب، أمازون، فيسبوك، و نيتفليكس، لفهامة ديال لهضرة د بنادم بحال ف سيري و أليكسا، الجينيراتور د النص بحال شاط جي پي تي ؤلا د لأعمال لفنية بحال ميدجورني و ضال إي، الصوڭان لؤطوماتيكي، اللوعاب د السطراتيجية بحال ديپ بلو و ألفا ڭو، و غيرهوم.
سفيان رحيمي
سفيان رحيمي (تولد ف 2 يونيو 1996 ف الدرا لبيضا) كوايري مغريبي تيلعب ف لبلاصة د جناج ف لفرقة د لعين ف لإمارات، و مع لمنتخب د لمغريب د كورة.
لمسيرة ديالو
لعب سفيان رحيمي ف تلاتة د لفراقي، اللي هوما: نجم الشباب (2017-2018)، الراجا (2018-2021)، لعين (2021 - دابا).
لألقاب ديالو
ربح رحيمي بزاف د لألقاب مع الراجا و لعين، و تا معا لمغريب، و هي:
برية مفتوحة
جوج من أشهر لبريات لمفتوحين ف لعالم لغربي هوما كانتاهم...! J'accuse ديال إميل زولا كينتقاد فيها لحوكومة لفرانساوية، و برية من حبس بيرمينڭهام ديال مارتين لوثر كينڭ.
1977
1977 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1977 ف لإيرا لعامة ؤ لفترة د بعد لميلاد، نمرة 77 ف لقرن 20، ؤ نمرة 8 ف لعقد ديال عوام 1970.
1977 كيوافق 1397-1398 ف تّقويم لهيجري ؤ 2927 ف تّقويم لأمازيغي ؤ 11977 ف تّقويم لهولوسيني.
ستيوارت راسل
ستيوارت دجوناثان راسل (مزيود ف 1962) أنفورماتيسيان معروف ب لمساهمة لكبيرة ديالو ف لمجال ديال الدكا لإصطناعي. هوّ أستاد ديال لانفورماتيك ف جامعة كاليفورنيا، ف بيركلي، و مؤسس و مدير ديال مركز الدكا لإصطناعي لمتوافق معا بنادم. راسل ساهم (معا پيتر نورڤيڭ) ف تأليف واحد من أشهر لكتوبا د لقراية ديال الدكا لإصطناعي ب النڭليزية لي هوّ Artificial Intelligence: A Modern Approach لي مخدم ف كتر من 1500 جامعة ف 135 بلاد.
حياتو
ستيوارت راسل تّولد ف پورتسموث ف النڭليز. قرا ف مدراسة لقديس پول ف لندن، و من بعد مشا يقرا لفيزيك ف لافاك ديال وادهام كوليدج، لي تابعة ل جامعة ؤكسفورد، و خدا الليصونص ديالو ف 1982. مشا موراها ل لميريكان باش يدير الدوكتورا ف تاحسوبيت ف جامعة ستانفورد.
خدا عدد د لمناصب لفعلية و لفخرية، منها أستاد ف جامعة كاليفورنيا، و "صاحب فخري" Honorary Fellow ف وادهام كوليدج.
لأبحات ديالو كاتدخل ف بزاف د لمجالات لفرعية د لانفورماتيك منها التعلام لماكيني، اللوجيك لإحتمالية، الشوفان لحواسبي، و غيرهوم.
ف 2016، أسس مركز الدكا لإصطناعي لمتوافق معا بنادم معا باحتين خرين، لي لهدف ديالو لحد من لمخاطر ديال الدكا لإصطناعي. راسل عضو ف لمجلس لإستشاري لعلمي ديال معهد موستقبال لحياة، و ف لمجلس لإستشاري ديال مركز دراسة لمخاطر لوجودية.
مانشستر يونايتد
مانشستر يونايتد، ولاّ مونشيسطر يونايتد، اللي سميتها لكاملة لفرقة د كورة لمتاحدة د مانشستر (بلينݣليزية: Manchester United Football Club) هي فرقة د لكورة كاتلعب ف لبوطولة النݣليزية. تأسسات هاد لفرقة تأسسات عام 1878. التيران لي كاتلعب فيه سميتو ؤلد ترافورد و كيرفد 74 ألف سيپورتور.
لجوائز
ربحات مونشيسطر يونايتد بزاف د لجوائر و لبطولات ف لمسيرة ديالها، منها:
أيمن الظواهري
أيمن محمد ربيع الظواهري (مزيود ف 19 يونيو 1951، مات ف 31 يوليوز 2022) طبيب ؤ شيخ مصري لي كان زعيم تنضيم لقاعدة مابين يونيو 2011 ؤ يوليوز 2022. كان خدا بلاصت أسامة بن لادن بعدما مات، ؤ كان قبل من داكشي عضو بارز ف تنضيمات إسلاموية لي نضّمات هجمات ف إفريقيا، أسيا، أمريكا شّمالية ؤ ؤروپا. بعد لهجمات د 11 شتنبر، وزارة لخارجية لميريكانية دارت جايزة د 25 مليون دولار ل أي واحد عطا معلومة لي أدّات ل شّدان ديالو.
ف 1999، كان الظواهري تدار ف لّيستة د لمنع و لعوقوبات لعالمية، من عند لجنة العوقوبات على لقاعدة. ف 31 يوليوز 2022، تّقتل أيمن الظواهري ف كابول ب هجمة ديال درون.
1978
1978 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1978 ف لإيرا لعامة ؤ لفترة د بعد لميلاد، نمرة 78 ف لقرن 20، ؤ نمرة 9 ف لعقد ديال عوام 1970.
1978 كيوافق 1398-1399 ف تّقويم لهيجري ؤ 2928 ف تّقويم لأمازيغي ؤ 11978 ف تّقويم لهولوسيني.
أمل حجازي
أمل حجازي هي مغنية و مومتيلة لبنانية.
تيراميسو
تصغير|تيراميسو تيراميسو (ب ) هيا وحدة من نواع د لحلوى المشهورة، لمنتاشرة فبزاف د لبلايص ف لعالم. و معنى «تيراميسو» (tirami sù) الحرفي هو «رفعني» و لاكين المعنى المجازي ديالها هوا عاوني ولا فرحني حيث تتعطي طاقة لبنادم ملي تاياكلها.
لمكونات ديالها
تاتتكون من لبيسكوي المعروف ب ليديفنكر، ولي تاتغمس ف قهوة لإسپريسو وتيتزاد عليها لخليط لمكون من صفار لبيض، لفرماج د ماسكربوني، سكار، لڤانيليا. و تاتشكل من طبقات و تترش بپودرة د لكاكاو من لفوڭ، وهيا تتعجب الصغار و لكبار حيث طرية و دغيا تتصرط.
لمعلومات لغدائية
كلا طرف من تيراميسو (200 ڭرام تقريباً) فيه هاد لمكوّنات لغدائية:
تاريخ ديالها
هي طاليانية ت لأصل، وماكاينينش معلومات مأكدة عليها قبل عام 1983. و ف عام 1998 ڭال "فرناندو وتينا راريس" بلي راها إختراع جديد و لكتاب تايرجعوه لعام 1971.
1979
1979 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1979 ف لإيرا لعامة ؤ لفترة د بعد لميلاد، نمرة 79 ف لقرن 20، ؤ نمرة 10 ف لعقد ديال عوام 1970.
1979 كيوافق 1399-1400 ف تّقويم لهيجري ؤ 2929 ف تّقويم لأمازيغي ؤ 11979 ف تّقويم لهولوسيني.
توموك
شاه إندراوان بن إسماعيل أولا توموك هو موغني و مومتيل ماليزي.
سناء لعاجي
سناء لعاجي (مزيودة ف 1977 ف كازا) سوسيولوڭ، كاتبة ؤ صحافية مغريبية. تولدات ف فاميلة من طّبقة لكادحة، ؤ كانت هيّا لكبيرة ف 10 د لخوت ؤ لخواتات. بدات لكاريير ديالها ف مجلة نيشان، لي كانت مكتوبة ب دّاريجة، ؤ كانت كاتكتب لعمود لأسبوعي "لباتول" مابين شتنبر 2006 ؤ أكتوبر 2010.
ف 2019، كانت من بين 490 واحد سناو على عاريضة كاتطالب ب لحرية لجنسية، معا ليلى سليماني، صونيا طراب، ؤ لوزيرة لفايتة حكيمة لحيطي، ؤ هاد لموبادرة طرات مور لعتيقال ديال صّحافية هاجر ريسوني.
عبد لعزيز الشامخ
عبد لعزيز الشامخ (بالشلحة: ⵄⴱⴷⵍⵄⵣⵉⵣ ⵛⵛⴰⵎⵅ - تولد ف 1951 ف الدشيرة الجهادية، مات ف 11 أبريل 2014 ف الرباط) كان مغني مغريبي بالشلحة، من اللي أسسو لمجموعة د إزنزارن. تعرف الشامخ باللي كان كيلعب مزيان بالبانجو، و عاود شجّل 43 قصيدة ديال الرايس لحاج بلعيد، و قصايد ديال بوبكر أنشاد، و هو اللي خلاّ الشباب يعاودو يسمعو للروايس.
من 1972 ل 1975، كان الشامخ مع لمجموعة د إزنزارن، و ملّي تقسمات على جوج، أسس لمجموعة ديالو "إزنزارن الشامخ"، اللي بقا فيها من 1976 تا مات.
أغاني ديالو
شجّل الشامخ بزاف د لأغاني مع لمجموعة ديالو، منها:
قبرص الشمالية
قبرص الشمالية ؤلا شمال قبرص (ب ) رسميّا لجمهورية التركية د شمال قبرص (ب ، بختيصار KKTC) هّيا دولة بحكم لأمر لواقع لي كيشمل التيريطوار ديالها الشمال ديال جزيرة قبرص. هاد لبلاد معتارف بيها غير من عند تركيا، و باقي لبلدان و لمونضامات لعالمية كاتعتابرها طرف من جمهورية قبرص.
لإنقلاب د قبرص 1974 لي كان لغاراض منو باش تولي لجزيرة تابعة ل ليونان، خلا تركيا تّدخل عسكرياً و تجري على لقبارصا ليونانيين من الشمال ديالها، ف لوقت لي لقبارصا لأتراك هاجرو ل الشمال، و هادشي عطا لوضعية لحالية لي لجزيرة فيها فعلياً مقسومة ل طرف يوناني ف اللوغة و التقافة، و طرف تركي ف اللوغة و التقافة. الشمال علن على لإستقلال ديالو بشكل أحادي ف 1983، شّي لي ماعتارفات بيه تا دولة من غير تركيا. دابا قبرص الشمالية معتامدة بشكل كامل على تركيا ف لإقتيصاد، ف السياسة و لعسكر.
النضام د لحكم ف قبرص الشمالية نضام نص رئاسي و علماني، و لأغلبية د السكان مسلمين سنة. كاتستعمل الليرة التركية كا صولدي (عملة) ديالها، و الناتج لخام ديالها تّضرب ف 3 د لمرات مابين 2010 و 2020، ولاكين كيبقاو لإمكانيات لإقتصادية د لبلاد محدودين بسباب لحصار لإقتصادي عليها.
1980
1980 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1980 ف لإيرا لعامة ؤ لفترة د بعد لميلاد، نمرة 80 ف لقرن 20، ؤ نمرة 1 ف لعقد ديال عوام 1980.
1980 كيوافق 1400-1401 ف تّقويم لهيجري ؤ 2930 ف تّقويم لأمازيغي ؤ 11980 ف تّقويم لهولوسيني.
لحرب د ڤييطنام
لحرب د ڤييطنام (بلڤييطنامية:Chiến tranh Việt Nam، و اللي تسمّات تا لحرب التانية د لاندوشين، ولاّ لحرب د لمقاومة ضد ميريكان) هي حرب وقعات ف ڤييطنام، لاووص و كامبودج، ما بين 1 نونبر 1955 و 30 أبريل 1975. رسميا كانت لحرب ما بين الشمال د لبلاد اللي كان شيوعي، و لجنوب اللي كان رأسمالي. و لكن كل واحد من هاد الجوج كانو معاونينو بزاف د لبلدان اللي مع لإيديولوجيا ديالو. لحرب د ڤييطنام محسوبة من بين أكبر لحروب اللي دازو ف لقرن لعشرين.
سالات لحرب ف 1975، و ربح فيها الشمال الشيوعي واخا كانت لميريكان مع لجنوب. توحدات لبلاد موراها و تسمّات "لجمهورية لإشتراكية د ڤييطنام". التقديرات تيقولو باللّي ماتو مابين مليون تال جوج د لمليون د الناس ف هاد لحرب.
دول لي تحاربو
تحاربو بزاف د لبلدان و لمجموعات ف لحرب د ڤييطنام، منهم:
1981
1981 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1981 ف لإيرا لعامة ؤ لفترة د بعد لميلاد، نمرة 81 ف لقرن 20، ؤ نمرة 2 ف لعقد ديال عوام 1980.
1981 كيوافق 1401-1402 ف تّقويم لهيجري ؤ 2931 ف تّقويم لأمازيغي ؤ 11981 ف تّقويم لهولوسيني.
حسن أبو أيوب
حسن أبو أيوب (مزيود ف 18 ماي 1952 ف برشيد) سياسي مغريبي، كاينتامي ل لحركة شعبية. فاميلتو أصلها من تافراوت ف سوس. كان أبو أيوب سافير د لمغريب ف فرانسا، سّعودية، طّاليان ؤ ف رومانيا. كان مرشح باش يكون رئيس ديال لمونضامة لعالمية د تّيجارة. داز تا من لمناصب ديال وزير د سّياحة، د لفلاحة ؤ د تّيجارة لخارجية.
أبو أيوب كيهضر بزاف د لّوغات، بحال لأمازيغية، دّاريجة، لعربية، لفرانساوية، سّپنيولية، نّݣليزية، ؤ طّاليانية.
1982
1982 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1982 ف لإيرا لعامة ؤ لفترة د بعد لميلاد، نمرة 82 ف لقرن 20، ؤ نمرة 3 ف لعقد ديال عوام 1980.
حسن أبو أيوب
خدا ديپلوم من مدراسة د لبيزنيس د ليون ف 1974.
1982
1982 كيوافق 1402-1403 ف تّقويم لهيجري ؤ 2932 ف تّقويم لأمازيغي ؤ 11982 ف تّقويم لهولوسيني.
رئيس لوزارا
تصغير|لبلدان لي عندها رئيس لوزارا ب زّرق، لي كان عندها ؤ مابقاش ب لڭرونة، لي ماعندهومش ب رّمادي رئيس لوزارا ؤلا لوزير لّول هوّا شخص لي كيرأس لحوكومة ف شي بلاد، لي كاتكوّن من مجموعة د لوزارا، لي كيكون كلا واحد فيهوم مكلّف ب مهمة ؤلا مهام ف إطار لمؤسسات د دّولة. هاد لمنصب كاتكون عندو سلطة د بصّح ف نيضام برلماني ؤلا نص برلماني. ب لموقابيل ف أنضيما خرة، بحال نّيضام رياسي، نّيضام نّص رياسي، ؤلا نّيضام لملكي، كيكون إما رئيس لوزارا ماعندوش صلاحيات كاملة (صّلاحيات لوخرة كاتكون عند رّايس ؤلا لماليك)، ؤلا ماكيكونش هاد لمنصب ڭاع، ؤ كيلعب دّور ديالو رّايس ؤلا لماليك براسهوم.
ف لعادة، باش ياخد رئيس لوزارا لمنصب ديالو، ؤلا باش يبقا محافض عليه، خاص تكون عندو لأغلبية ف لبرلمان (أولا علّاقل شّومبرة سّفلية د لبرلمان)، سوا نيشان من لحيزب ديالو، ؤلا ب خلق تحالفات معا أحزاب خرة.
عمر أبو أمل
عمر أبو أمل (مزيود ف 1957/1958، توفا ف 19 مارس 2022) مومتيل تيليفيزيوني مغريبي. تّشهر أبو أمل ب التعليق الصوتي على حملات تحسيسية، و شارك ف أفلام و مسلسلات مغريبية منها "مقطوع من شجرة"، و "قلب كريم" لي تّعرض ف لقناة اللولة ف 2019.
عبد القادر البدوي
عبد القادر البدوي (مزيود ف 1934 ف طانجا، مات ف 28 يناير 2022 ف الرباط) مومتيل مسراحي مغريبي، كيتّعتابر من روّاد لمسرح ف لمغريب، و هوّا مؤسس ديال فرقة لمسرح لبدوي معا خوه عبد الرزاق البدوي.
عبد القادر البدوي كينتامي ل فاميلة لي عطات بزاف د السميات لفنية لمعروفة بحال كريمة البدوي و حسناء البدوي، لي متّلات ف الدراما لمصرية، زيادة على لموخريج محسن البدوي.
أڤا ماكس
أماندا أڤا كوصي (مزيودة ف 16 فبراير 1994 ف ميلووكي ف ولاية ويسكونسين) لي تزادت ب سميت أماندا كوصي، ؤ معروفة ب سميتها لفنية أڤا ماكس، موغنية ؤ كاتبة د لأغاني ميريكانية من أصل ألباني. سنات كونطرا معا شركة أطلانتيك ريكوردس Atlantic Records ف 2016، ؤ عرفات نجاح كبير ب سينڭل عنوانو Sweet but Psycho لي خرج ف 2018، لي تّكلاصا نمرة 2 ف ؤسطراليا، و نمرة 10 ف لميريكان. لألبومات و لأغاني لي خرّجات من بعد تاهوما عرفو نجاح كبير ف بزاف د لبلدان.
لواليدين ديال أڤا ماكس هاجرو من ألبانيا ف 1990 بعدما طاح نّيضام الشيوعي تماك.
بزاف كيقارنو لأسلوب و الشكل ديالها معا ليدي ڭاڭا، لي كاتّعتابر من أنجح لموغنيات لميريكانيات. أڤا ماكس كاتعرف تهضر ب لألبانية، ؤ ڭالت بلي كاتعتابر راسها 100% ألبانية ؤ بلي بغات تعاون الناس ديالها ف بلادها لأصلية.
زون د شينڭين
ماخاصش نخلطو مابين لازون شينڭين و ليتيحاد لؤروپي. هاد اللخر فيه تا هوّا 27 دولة عضو، ولاكين بعض الدولات ف شينڭين بحال سويسرا ماكاينينش ف ليتيحاد لؤروپي، و تا لعكس، بحال رومانيا و بلغاريا لي كاينين ف ليتيحاد لؤروپي، ولاكين ماداخلينش حالياً ف شينڭين.
بوليس
تصغير|طونوبيلة د لبوليس التونسي حدا لمدينة لقديمة د [[صفاقس]] تصغير|بوليسي [[ألمانيا|ألماني ف هامبورڭ]] لبوليس هما مجموعة تاع لأشخاص مديورين من دولة باش يحميو لممتلكات و يحدو من لإضطرابات لمدنية. السلطة ديالو تتعطيه لحق باش يخدم لقوة.
لكلمة مربوطة فلغالب بلخدمة تاع لبوليس ف دولة مولات سيادة تتعطيها لحق تمارس السلطة تاع لبوليس ف لمجال لقانوني ف لإقليم لي تايشمل لمسؤولية ديالها.
قوات لبوليس غالبا تتعرف بلي هي مبدلة على لعسكر و التنظيمات لخرة لي تاتشارك ف الدفاع على دولة من لبرانيين، وواخا هاكاك الجوندارم هي وحدات عسكرية فبلاصة لبوليس المدنية.
تطبيق لقانون هو جزء من لمهام تاع لبوليس لمختالفة. بزاف تاع قوات لبوليس تتعاني من فساد لبوليس لدرجة كبر ولا قل. لبوليس بصفة عامة خدمة عامة، لي تايعني تيتخلصو من ضرائب تاع لمواطنين.
بوخاريست
بوخارست (بالرومانية București) هي عاصمة دولة رومانيا.
عبد الرحيم التونسي
عبد الرحيم التونسي (مزيود ف 26 دجنبر 1936، توفا ف 2 يناير 2023)، لمشهور ب لقب عبد الرؤوف مومتيل كوميدي مغريبي. بدا لخطوات اللولة ديالو على خشبة لمسرح ف لبدية د الستينات، و تّشهر ديك الساع و هو شابّ ب لباسو لفضفاض و لمضهر الطفولي ديالو. كيتّعتابر عبد الرحيم التونسي أسطورة د لكوميديا لمغريبية ل بزاف د لعقود. لعامال اللخر ديالو كان فيلم ب عنوان "عمي" لي خرج ف 2016.
زلاطان إبراهيموڤيتش
زلاطان إبراهيموڤيتش ( النطقان السويدي: [ˈslǎːtan ɪbraˈhǐːmovɪtɕ]؛ النطقان لبوسني: [zlǎtan ibraxǐːmoʋitɕ]؛ مزيود ف 3 أكتوبر 1981) كوايري سويدي كيلعب مهاجم ف لفرقة د أ سي ميلان ف لبوطولة الطاليانية.
1983
1983 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1983 ف لإيرا لعامة ؤ لفترة د بعد لميلاد، نمرة 83 ف لقرن 20، ؤ نمرة 4 ف لعقد ديال عوام 1980.
1983 كيوافق 1403-1404 ف تّقويم لهيجري ؤ 2933 ف تّقويم لأمازيغي ؤ 11983 ف تّقويم لهولوسيني.
ديكسيونير ديال الداريجة
تصغير|غلاف كتاب "أصول الدارجة المغربية" ديال حسن منياني الديكسيونير ؤلا لموعجام ديال الداريجة هوّا واحد دّيكسيونير ؤلا ڭلوصير لي كيجمع لكلمات ديال دّاريجة لمغريبية و لّهجات ديالها، ؤ شي مرات تا عيبارات ؤ متال شعبية، ؤ كيكونو مشروحين ب لمعنى ديالهوم، ؤ شي مرات تا لإتيمولوجيا (لأصل د كلمات) ؤ تفاصيل تاريخية د تّخدام ديالهوم. دّيكسيونير د دّاريجة كيكونو لكلمات ديالو مستّفين على حساب تّرتيب د لحروف، سوا لعربية ؤلا لّاتينية على حساب لختيار د لألفبائية لي دارو مول دّيكسيونير.
بزاف د لحرايفيا ف مجالات مختالفين (لانڭويستيك، تاريخ، فولكلور...)، ؤ تا ناس بلا تخصص متعلّق ب لّوغة ؤ تّقافة لمغريبية، صاوبو ديكسيونيرات و ڭلوصيرات ديال دّاريجة. لمستشرقين تاهوما لعبو دور كبير ف تطوير معاجم ديال دّاريجة، ؤ كيبقا أشهر واحد فيهوم هوّا دّيكسيونير ديال جورج سيرافان كولان، باحت فرانساوي لي بقشش بزاف ف تّقافة ؤ لّوغات د لمغريب، ؤ لخدمة ديالو باقة كاتّخاد كا مرجع ف هاد لمجال.
كاينين معاجم ديال دّاريجة هتمو ب لمصطلحات لعامة ديال هاد لّوغة، و لبعض لاخور ركّز على مجالات محددة (بحال لملحون، لبحر، لبني) ؤلا لهجات ديال مناطق ؤلا مدون محددين ؤلا لكلمات لي عندها أصول محددة (متلاً أمازيغية ؤلا عربية). كاينين تا ڭلوصيرات لي كانو طرف من كتاب على شي موضوع عام، بحال كتاب "الأندلسيون و هجراتهم إلى المغرب خلال القرنين 16 و 17"، لي فيه ليستة د لكلمات جات من لّهجة لأندلوسية.
حيت لمغريب كايتميز ب التنوع الطبيعي و التقافي ديالو، هادشي ساهم ب شكل كبير ف إغناء التقافة لمغريبية، لي كاتشمل لهجاتها لعربية و لأمازيغية، من شمالها تال جنوبها، و من شرقها ل غربها، و لمصطلحات ديال لحياة ليومية لي كيستعملوها لمغاربا. لجمع ديال لكلمات د الداريجة ماشي غير "ترف معرفي"، مي مسألة ضرورية باش يتم لحيفاض على لموروت شّفوي و لأداب شّعبي لمغريبي، لي فيه لمتال، زّاجال، لأغاني و لقيصاص شّعبية. سيرتو حيت بزاف د لكلمات و تّعابير بداو كيتّنساو و كينقارضو، ؤ كانلقاو غي بعض شّراف لي باقين عارفينهوم.
ليستة د ڭلوصيرات
هاد لّيستة فيها ڭلوصيرات (ليستات محدودين د لكلمات معا شرح) لي صدرو ف شاپيطر ديال شي كتاب عام، ؤلا على شكل مقالات.
إيض يناير
تصغير|[[كالوندريات ديال التقويم لأمازيغي]] إيض ينّاير هوّ راس لعام ف التقويم لأمازيغي. لأصول ديال هاد لإحتفال كيرجعو ل فترات تاريخية قديمة، و كيتزامن معا راس لعام لفلاحي ف التقاليد د شمال إفريقيا، ولاكين التقويم لأمازيغي براسو (لحساب د لعوام و النهارات) ماتدار تال 1980 من عند الناشط لأمازيغي الجزايري عمار نڭادي. نڭادي ختار لبدية د هاد التقويم باش تكون ف عام 950 ق.م (تقويم ميلادي) فاش طلع لماليك شوشانق اللول على لعرش ديال مصر، و أسس السلالة لمصرية 22 لي عندها أصول أمازيغية من ليبيا.
كاين ختيلاف على النهار د لإحتفال براسو، لي على حساب المناطق و لبلدان، كيجي مابين 12 و 14 يناير ف التقويم لڭريڭوري.
ف 27 دجنبر 2017، الرئيس الجزايري لفايت عبدلعزيز بوتفليقة علن رسمياً على إيض ينّاير كا حتيفال وطني و عطلة رسمية مخلّصة ف الجزاير، كايتّحتافل بيها ف 12 يناير من كل عام، و تّعمل بيها لمرة اللولة ف 12 يناير 2018. ف لمغريب، لماليك محمد السادس علن على إيض ينّاير كا عطلة رسمية مخلّصة ف 3 ماي 2023.
السميات
إيض ينّاير عندو بزاف د السميات ف لمغريب، بحال إيض سڭاس و حاڭوزة.
كلمة "ينّاير" تقدر تكون تركيب من "يان" (واحد ب لأمازيغية) و "أيور" (شهر)، ؤلا بحال شهر يناير تقدر تكون من اللاتينية.
لأصل
لأصول ديال هاد لإحتفال صعيب يتحددو بشكل دقيق، ولاكين كاين عتيقاد بلي كيرجع ل فترات قديمة بزاف، يمكن قبل من طلوع لماليك شوشانق اللول ل لحكم. ف لفترة الرومانية فرضو السلطات د روما التقويم ليولياني ف شمال إفريقيا، و بداو الناس كيستعملوه ف تنضيم لأنشطة ديالهوم، سيرتو ف لفلاحة. حيت التقويم ليولياني مضيكالي على التقويم لڭريڭوري لي معمول بيه دابا ف أغلب لبلدان، ولّا راس لعام ف التقويم ليولياني (و التقويم لأمازيغي لي مبني عليه) جاي مابين 12 و 14 يناير. ف التقويم ليولياني لحالي، راس لعام (1 يناير) كيقابل 14 يناير ف التقويم لڭريڭوري.
ف لأساطير لأمازيغية، كاينة قصة كاتحاول تفسر لأصل ديال هاد النهار. لأسطورة كاتڭول بلي شهر يناير ف لأصل كان فيه غير 30 يوم، و بلي واحد لمرا شارفة خرجات ترعى معيزها ف النهار اللخر. الروح ؤلا الرب ديال شهر يناير غضب حيت عتابر هادا تحدي ليه، و نتيقاماً خدا نهار من فبراير، باش يولي يناير فيه 31 يوم، و يكون أبرد نهار ف لعام. هاد لقصة تقدر تكون عندها دلالة رمزية بلي بنادم خاصو مايتحداش الطبيعة و يحاول يتوافق معاها.
الطقوس
الطقوس ديال إيض ينّاير كاتشمل إعداد أطباق بحال عصيدة تاڭلا (ف منطقة سوس) ؤلا كسكسو ؤلا أطباق خرين ف لعشا، و زيارة لأحباب. لإحتفالات تقدر تمتد مابين ليلة و 3 يام، و كيلبسو فيها الناس أحسن ما عندهوم، و كيتجمعو معا حبابهوم باش ياكلو و يهضرو و يسهرو. التهنئة ب هاد لعيد كاتكون ب عبارات بحال "أسڭّاس أمڭّاز" ؤلا "ينّاير أمرفو" ؤلا "أسڭّاس أماينو".
كاين معتقد بلي لي كلا تا شبع ف ينّاير ماغاديش يجيه الجوع لعام كامل، داكشي علاش الناس كيتفوبرو مزيان ف لماكلة ف هاد النهار، و تا لفتات د لماكلة كيتّعطى ل لحيوانات و الطيور.
ليدي ڭاڭا
سطيفاني جوان أنجيلينا دجورمانوطا (مزيودة ف 28 مارس 1986 ف مانهاتن، ف نيويورك) لمعروفة ب سميتها لفنية ليدي ڭاڭا، موغنية ؤ كاتبة د لأغاني و مومتيلة ميريكانية. ليدي ڭاڭا معروفة ب لقدرة ديالها باش تبدّل صّورة لإعلامية ديالها بأشكال مختالفين، ؤ لمواهب لموسيقية لكبيرة ديالها. بدات ف لغنا و تّمتيل ملي كانت مراهقة، ؤ قرات ف كونصيرڤاطوار ديال لمشروع التعاوني لفني 21 ف نيويورك، قبل ماتّخلا على قرايتها باش تبدا لكاريير لفنية ديالها.
1984
1984 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 1984 ف لإيرا لعامة ؤ لفترة د بعد لميلاد، نمرة 84 ف لقرن 20، ؤ نمرة 5 ف لعقد ديال عوام 1980.
1984 كيوافق 1404-1405 ف تّقويم لهيجري ؤ 2934 ف تّقويم لأمازيغي ؤ 11984 ف تّقويم لهولوسيني.
جانلويجي بوفون
جانلويجي "جيجي" بوفون ( النطقان الطالياني: [dʒanluˈi:dʒi bufˈfɔn, -ˈfon]؛ مزيود ف 28 يناير 1978) هو كوايري طالياني، كيلعب ف مركز لڭارديان ف فرقة د پارما ف لبوطولة الطاليانية د الدرجة التانية.
حسن إدباسعيد
حسن إدباسعيد (بلأمازيغية: ⵃⴰⵙⵙⴰⵏ ⵉⴷⴱⴰⵙⵄⵉⴷ - تولد ف 1967 ف تيزنيت) مغني مغريبي تيغني بتاشلحيت، من الناس اللي دخّلو بزاف د لآلات عصرية ف لأغاني لقدام د الروايس. إدباسعيد سكن بزاف د لعوامات ف فرانسا.
لأغاني ديالو
حسن إدباسعيد عندو بزاف د لأغاني منها اللي خداها من الترات و عاودها بطريقتو، و منها اللي ديالو نيت. من لأغاني لمعروفة ديالو كاين:
كييڤ
كييڤ، (بلأوكرانية: Київ) هي العاصمة د ؤكرانيا وأكبر مدينة فيها. جات ف الشمال د لوسط د لبلاد على لواد د دنيپر، و تيسكنو فيها تقريبا 3 د لمليون د الناس، و هو اللي مخليها تكون من بين لعشرة د لمدون لكبار ف ؤروپا.
كييڤ هي وحدا من لمدون لقدام ديال ؤروپا الشرقية، و كان ساكن فيها جوايه 100.000 واحد ف لقرن 11. حكمو فيها بزاف د الشعوب و لبلدان بحال لڤايكينڭ و الروس و السلاڤ و لمغول و لإمبراطورية الروسية و لإتحاد السوڤياتي. ملّي تفكك هاد لإتحاد ف 1991، ولاّت كييڤ هي لعاصمة د لجمهورية د ؤكرانيا.
كييڤ فيها ميطرو عندو 51 محطة، و جوج د لمطارات دولية. فيها كتر من 200 مؤسسة د التعليم لعالي، و أكبر فرقة د لكورة فيها هي دينامو كييڤ.
محمد عاطفي
محمد عاطفي (مزيود ف 1946، توفا ف 24 نونبر 2022) مومتيل و موخريج مغريبي. محمد عاطفي واحد من لمخرجين لمعروفين ديال الدراما لمغريبية.
لطيفة (موغنية)
لطيفة بنت عليه العرفاوي ولا لطيفة (مزيودة ف 14 فبراير 1961) هي مغنية و مومتيلة تونسية.
ريموند توڤنو
ريموند توڤنو (مزيود ف 15 يوليوز 1896، مات ف 17 أبريل 1981) هوّا أركيولوجي ؤ توارخي فرانساوي متخصص ف تّاريخ رّوماني. كان مودير ديال سربيس تّاريخ لقديم ؤ لحفريات ف لمغريب، ؤ ؤستاد ديال تّاريخ لقديم ؤ لأركيولوجيا د رّومان ف جامعة پواتيي ف فرانسا.
حياتو
توڤنو قرا ف لمدراسة لعالية د لأساتيدا ف پاري، ؤ خدا دّيپلوم ديالو ف 1919. كان شارك ف لحرب ف 1917 ؤ تّجرح ؤ خدا وسام ديال صليب لحرب. قرّا ؤ خدم ف لأبحات لأركيولوجية ف سپانيا من 1925، ؤ ف 1941 تعيّن موفتّيش ديال سربيس لقدوميات (داكشي لي متعلّق ب تّاريخ لقديم ؤ لحفريات ديالو) ف لمغريب ؤ شغل هاد لمنصب تال 1955. نشر بزاف د لأبحات على مدينت وليلي لي كان قاد لأبحات لحفرية فيها. دار حفريات ف جوج مواضع خرين ف لمغريب هوما باناصا ؤ تاموسيدا. رجع موراها ل فرانسا ؤ بقا كيقرّي ف جاميعت پواتيي تا شد تّقاعد ف 1967.
موبوتو سيسي سيكو
موبوتو سيسي سيكو (14 أكتوبر 1930- 7 سبتمبر 1997) كان ثاني رئس ديال جمهورية لكونڭو الديموقراطية من 1965 ل 1997 (بدل السمية ديال الدولة رجعها زايير من 1971 ل حتى ل 1997)، كانو مكنين عليه الفهد د كينشاسا
لبيدايات
تولد جوزيف ديزيري موبوتو فشمال غرب دل كونڭو ف مدينة ليسالا ملي كانت لكونڭو مستعمراها بلجيكا.
كان باه ألبريك ڭبيماني خدام طباخ فلحاكم د ليسالا، و مات باه ملي كان جوزيف عندو تمن سنين، و من بعد رباه جدو و عمو.
كمل لقرايا ديالو ف مدراسا كاطوليكية، و ملي وصل ل 18 عام، مشا للعسكر دلاستعمار البلجيكي فين كانو العساكريا البيضين كيحكمو فلكحلين.
تزوج علا 25 عام ب ماري يتيني، و من بعد تحول لمركز لقيادة دلجيش ديال الإستعمار البليجيكي ف ليوپولڤيل عام 1953.
من بعد ما دوز تامارا فلعسكر، مشا خرج منو و ولا صحفي ف جورنال "L'Avenir" الليبيرالي ف ليپودڤي عام 1957، و كان خدام تحت إشراف الصحفي أنطوني بولامبا لي قدمو ل پاتريس لوبومبا.
مشا اول مرا ل أوروپا عام 1958 باش يدوز مؤتمرEXPO ف بروكسيل فين بقا شوية باش يتعلم الصحافة كثر. في نفس الوقت كانو ناس سياسيين كونڭوليين كيدويو و كيناقشو معا البلاجكة ف بروكسيل باش ياخدو الاستقلال ديالهم من بلجيكا. يسار|تصغير|موبوتو ف واشينطون عام 1973
ليامات ديالو فلجيش
فيوليو 1960 من مورا الاستقلال ديال الكونڭو، ولا هو وزير الدولة فلحكومة ديال پاتريس لومومبا.
كان ستافد من داك الصداع بين السياسيين و بلي بلي كان هو بوحدو من الاتباع ديال لومومبا لي فايت مدوز لعسكر باش يولي هو رئيس أركان الجيش الكونڭولي.
و اخا كان عند لومومبا واحد الإقبال كبير، كانت عندو مشاكل كبيرة معا بلجيكا، إذن ف 1960، بسباب التأثير ديال السفير بلجيكا ف لكونڭو ديك لوقيتة، تشد الرئيس پاتريس لومومبا.
و هنا فين بدات العلاقة ديال موبوتو معا بلجيكا، و دار حكومة مؤقتة، و كان اتهم لومومبا ف تلفازا بلي هو معا الشيوعيين، و دار هاد القضية باش يعاونوه ميريكان.
لومومبا بغا يهرب من لكونڭو و لكن تشد و أمر موبوتو أنه يدخلوه للحبس، و من بعد صيفطو لواحد لمدينة سميتها كاتانغا فلجنوب ديال لبلاد فين غادي يموت.
هادوك الناس لي كانو كيبغيو لومومبا دارو حرب ضد موبوتو، وكانو شدو 1/3 ديال لبلاد دغية، و لكن ميريكان عاونات موبوتو و ربحو هاد لحرب ضدهم.
موبوتو ماكانش يقدر يربح بلاما يعاونوه ميريكانيين.
كان بغا يحضي جوج حوايج، لخارج معا لحرب لباردة و لداخل باش يقدر يحكم حسن و يشد هادوك لي كانو ضدو و يقمع اي واحد بغا يكون ضدو
ملي كان رئيس ديال الدولة
ف 24 نونبر 1965، موبوتو دار نقيلاب بيض (يعني بلا عنف) علا جوزيف كاسا ڤوبو لي كان أول رئيس ديال لبلاد مورا الاستقلال.
جا هاد نقيلاب مورا واحد الأزمة سياسية خايبة مابين جوزيف و حكومة ديال الجنوب لي كان القايد ديالها هو موسى شومبي.
كولشي كان باغي هاد نقيلاب، النقابات، الحركات ديال الطلاب، الكونڭوليين و الأجانب، و حتا من كاسا ڤوبو و شومبي بغاو هاد التجديد.
أول وحدين عتارفو بهاد الرئيس الجديد هوما لميريكان و بلجيكا، ولكن الشينوا و تيحاد سوڤياتي ماكانوش باغينو.
كان موبوتو كيتعاون معا بلجيكا معا كان هو فلعسكر لبلجيكي.
داكشي علاش عتابرو بطل وطني و أول شهيد ديال الاستقلال
من الناحية لاقتصادية، موبوتو رجع الشركات البليجيكية تابعين للدولة ف 1966، و رجع لكونڭو بحال لعود د طروادة ديال لميريكان ضد الانتشار ديال الشيوعية فلافريك، و بلخصوص ف جنوب إيفريقيا
كان كيرحب بلمعارضين من أنڭولا و عاونهم باش ياخدو الاستقلال ديالهم من لبرطقيز، ولكن كان فنفس لوقت ضد الحركة MPLA الشيوعية
و كان ميريكان كاتعاون هادوك الحركات لي كانت باغا عن طريق الكونڭو بحال الحركات ديال FLNA و UNITA
حارب واحد المظاهرة ديال الطلاب و قتل بزاف ديال الناس، لاح بزاف ديال الجثث ديال الطلاب لي قتل ف مقابر جماعية و 12 طالب تضرب بلإعدام.
سدو الجامعة عام كامل و 2000 طالب منهم دخلهوم للعسكر، و قال فتلفازا مورا هاد المظاهرة "يا تعلمو تطيعو يا تعلمو تسدو فمكم"
زايير
تصغير|الدراپو ديال الزايير كان موبوتو دار واحد النظام قمعي كيحكم فيه حزب واحد لي سميتو حزب الثورة الشعبية (بلفرونسي سميتو :le Mouvement populaire de la Révolution ) و عطا لراسو الرتبة ديال ماريشال ف 1982.
من الأحلام ديالو هو الدولة ترجع لثقافة ديالها القديمة و التاريخية، داكشي علاش ختارع واحد المفهوم سميتو الزاييرية (بل فرونسي : Zaïrianisation) و كانت كاتعني هي انه يحبس الاستعمار الثقافي.
ف 1971، هاد العام سماو عليه "لعام ديال 3 د Z " عاود سما الدولة، العملة و النهر و سماهم الزايير
و فنفس العام فرض الناس يلبسو الناس اللباس الشعبي لي سماه "" لي كيعني اللباس المتواضع، باش يبدلو هاداك اللبس الغربي لي كان نتاشر.
و طلب من الناس يسميو ولادهم سميات إفريقية  ماتكونش سميات مسيحية
ياش
ياش (بالرومانية: Iaşi) هي وحدة من أكبر لمْدون د رومانيا.
موبوتو سيسي سيكو
زايير
سما راسو واحد سمية لي تاهية إفريقية و محلية لي هي "Mobuto Sese Seko Kuku Ngbendu Wa Za Banga" لي كاتعني "موبوتو المجاهد لي غادي يبقا يربح بلاما يحبسو شي واحد".
و فرض حتا تكون لينڭالا هي لي تكون اللغة ديال الغرب دلبلاد و أمر باش تقرا فلمدرسة و يدويو بيها الناس
النهاية ديالو
بسباب الفوضى ليولات فلبلاد و الانتقادات لي كان العالم كيدير عليه، و حتا من الحرب لي كانت ف رواندا، ف 1997 تحالف القوات الديمقراطية من أجل تحرير الكونڭو الزايير و لي كان القايد ديالها هوا لورون كابيلا دخلو للعاصمة كينشاصا و حيدو موبوتو من الحكم
ف عام 2007، المجلس التشريعي ديال جمهورية الكونڭو الدمقراطية طلب يرجعو الرفات ديال موبوتو و يدفنوها ف ضريح فلكونڭو.
بروس لي
بروس لي (27 نونبر 1940 - 20 يوليوز 1973) لملقّب ب تّنين صّغير هو مومتيل ميريكاني ديال فنون لمدابزة شينوية. كان موعليم تالفنون د لمقاتلة.
1985
1985 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1985 ف لإيرا لعامة ؤ لفترة د بعد لميلاد، نمرة 85 ف لقرن 20، ؤ نمرة 6 ف لعقد ديال عوام 1980.
1985 كيوافق 1405-1406 ف تّقويم لهيجري ؤ 2935 ف تّقويم لأمازيغي ؤ 11985 ف تّقويم لهولوسيني.
إلانتريس
جوج قيصاص قصار كتبهوم ساندرسن ف نفس سّيرية هوما "لأمل د إلانتريس" و رّوح د لإمبراطور. هاد لّخرة ربحات جايزة هوڭو ل لقصة لقصيرة ف 2013.
ساندرسن ڭال بلي باقي معوّل يكتب جوج روايات ف نفس سّيرية، ولاكين ماحددش فوقاش.
سينوپسيس
لقصة كاتطرا لأحدات ديالها ف واحد لبلاد سميتها "أريلون"، 10 سنين مورما أقوى مدينة فيها لي سميتها "إلانتريس" تعرّضات ل واحد لّعنة خلّات جميع نّاس ديالها يمرضو مرضة غريبة، بعدما كانو معروفين كا أقوى شعب ف جميع لبلدان. لأحدات ديالها كيتبعو لأمير و ولي لعهد ديال أريلون راودن لي واحد نّهار فاق ب نفس لمرضة، و خطيبتو سارين  أميرة ديال مملكة طيود ، و صحابو لي كيحاولو ينقدو أريلون و طيود من جتياح ديال إمبراطورية فيوردن.
رونالدينيو
رونالدو دي أسيس موريرا (ب لبرتغالية: Ronaldo de Assis Moreira) (مزيود ف 21 مارس 1980 ف پورطو أليڭري)، لمعروف سميت رونالدينيو ( لبرتغالية لبرازيلية : [ʁonawˈdʒĩɲu] ) ولّا رونالدينيو ڭاوتشو، هو كوايري بريزيلي معتازل، ا من أفضل اللعابا د لكورة على مر التاريخ، آخر فريق لعب معاه هو فلومينينسي لبريزيلي.
عرس الديب
250px|تصغير|يسار|عرس الديب كامل و مضوبل عرس الديب ؤلا عروس السما (rainbow، قوس قزح) فينومين ديال لوپتيك لي كيطرا تحت ضروف جوية خاصة. السباب فيه هوّ لإنعكاس، التهراس، و التشتات ديال الشعا على لقطرات ديال لما ف السما (شتا)، لي كيفرّق الشعا لبيض ديال الشمش ل لمكوّنات ديالو، بحيت كيبان السپيكتر ديالو.
عرس الديب كيبان على شكل قوس ديال سبعة د اللوان لي هوما ب هاد الترتيب: حمر، ليموني، صفر، خضر، زرق، إنديڭو (زرق غامق) و قوقي. هاد اللوان غير ضاهريين بسباب لقدرات لمحدودة ديال لعين و لمخ د بنادم، حيت ف لواقع السپيكتر كيكون مستامر (ماشي متقطع) و مافيهش لوان محددين. قبل من نيوتن كانو بعض لكتّاب كيهضرو على 5 د اللوان ف عرس الديب، ولاكين نيوتن حيت كان كيآمن بزاف ب الروحانيات، و كيعتابر النمرة 7 نمرة سحرية، أوّل السپيكتر د الشعا ف التجارب ديالو بلي فيه 7 د اللوان.
السمية
ف التقافات ديال شمال إفريقيا، سيرتو ف لمغريب، و الجزاير و تونس، كيتّستعمل لمصطلح ديال عرس الديب، لي هوّ طرجامة حرفية من التعبير لأمازيغي "أورار أووشن" ؤلا "تريد أو ؤشن". هاد لمصطلح عندو قصة ف الترات لأمازيغي لي كاتعاود على واحد الديب وصل سن الجواج، ولاكين بقا كيتهرّب منو حيت مابغاش لمسؤولية. الدياب صحابو بقاو كيبززو عليه، فا جاوبهوم بلي ماغادي يتجوج تا تكون الشتا كاتطيح و الشمش طالعة ف السما و تبان عروس السما، حيت حساب ليه بلي هادا شرط تعجيزي ماعمّرو يتحقق. ملي طرا هادشي نيت، ضطر الديب باش يتجوّج داك النهار و تسمى ب "عرس الديب".
خديجة لبيضاوية
خديجة لبيضاوية (مزيودة ف 1953، توفات ف 15 أكتوبر 2022) موغنية مغريبية ديال لعيطة لمرساوية. بدات لمسيرة لفنية ديالها ف السبعينات بعدما مات راجلها. تعلّمات لغنا من عند شيوخ د لعيطة بحال مصطفى لبيضاوي. نتجات بزاف د لألبومات لغنائية، و شاركات ف مهرجانات و سهرات كتيرة.
خديجة لبيضاوية كان عندها ولد و بنت، و خمسة د لحفاد.
قاموس الدارجة المغربية
قاموس الدارجة المغربية هوّا ديكسيونير ديال الداريجة صدرو مركز تنمية الدارجة زاڭورة ب مساهمة ديال ليسانيين مغاربا عبد الله شكايري و عبد الواحد مبرور، ب إشراف و تنسيق خليل امغرفاوي، ب لإضافة ل أكاديميين خرين ؤ طالابا ديال دّوكتورا. دّيكسيونير خرج ف 2017، ف 872 صفحة، ؤ هوّا تال دابا دّيكسيونير د دّاريجة لوحيد لي شّرح ديالو مديور تاهوّا ب دّاريجة لمغريبية.
كلوج-ناپوكا
كلوج-ناپوكا (بالرومانية Cluj-Napoca، ب لمجرية Kolozsvár و بالألمانية Klausenburg) ولا غير كلوج (بالرومانية Cluj) هي تاني أكبر مدينة ف رومانيا. كتعتبر عاصمة إقليم كلوج. جاية تقريباً على نفس لمسافة من بوخاريست (445 كم)، بوداپيست (461 كم) و بيلڭراد (483 كم).
القرون الوسطانيين
تصغير|مقاطعات رومانيا التلاتة و باينة فيها: إمارة الأفلاق (والاشيا) باللون لخضر، إمارة البغدان(مولداڤيا) باللون ليموني، وإمارة الأردل (ترانسيلڤانيا) باللون الصفر.
تورة 1989 و من بعدها
ف وقت التورة الرومانية عام 1989 ، كانت كلوج-ناپوكا وحدة من مشاهد التمرد: تقتل 26 واحد و تجرح شي 170. مورا ما كمل الحكم الشمولي ، رجع السياسي القومي جورج فونار عمدة وحكم لمدة 12 لعام. تميزت فترة ولايته بالقومية الرومانية القوية وأعمال الاستفزاز العرقي ضد الأقلية الناطقة بالمجرية. الشي لي ما حبس الاستثمار الأجنبي ؛ و لكن ، في يونيو 2004 ، تصوت على جورج فونار باش يخلي المنصب ديالو ، ودخلت المدينة فترة د النمو الاقتصادي السريع. من عام 2004 ل عام 2009 ، كان رئيس البلدية هو إميل بوك ، رئيس الحزب الديمقراطي الليبرالي فنفس الوقت. و تنتخب موراها ل رئيس د الوُزَرَا ، رجع ل منصب رئيس البلدية فعام 2012.
الجاليات الأجنبية العربية و المسلمة
كاينين بزاف ديال المغاربة و التوانسة ف كلوج، و أغلبيتهم طلبة، أما من ناس الشرق الأوسط كتلقى بزاف السوريين و اللبنانيين و العراقيين و الإيرانيين و التواركة و الفلسطينيين. كاينة فكلوج ڤيلا رجعوها مكان الرابطة الإسلامية و التقافية فرومانيا و كيصليو حتى فيها.
القنصليات الأجنبية
واخا كاين بزاف د المغاربة ما كاينة حتى شي قنصلية مغربية ف كلوج.
آيرون مان
الراجل د لحديد (ب نّڭليزية Iron Man، آيرون مان) هو بطل خارق تيبان فمنشورات مارڤل كومكس. بتاكر الكاتب ستان لي شخصية الراجل د لحديد. آيرون مان هو واحد من "لمنتاقمين" The Avengers. وهو القايد المساعد لي كينظم فرقة لمنتاقمين الجداد.
القصة
ملي وقعات ليه إصابة خايبة، تمكن العبقري المليونير طوني ستارك باش يعتق حياتو بتصميم لبسة حديدية خارجية تتعطيه الأسباب باش يبقا حي، هاذ الذرع المتطور تيخليه قوى من لعادي.
حمزة حمري
حمزة حمري (مزيود ف 12 يناير 1995) هوّا مصارع تونسي محتارف ف فنون د لمقاتلة لمخلطة و بطل أفريقيا ف بوطولة نادي أبوظبي د لمقاتلة. وهوّا أول رياضي تّولد و كبر ف بلاد عربية كيوقع مع بوطولة سلسلة لمقاتلة لميريكانية بيب إكستريم BYB Extreme Fighting Series.
حياتو
تولد حمري ف القيروان ف تونس.
سليمان
هادي صفحة د التوضيح، كلمة سليمان يمكن يكونو عندها هاد لمعاني:
تقويم إسلامي
تصغير|دخلة ديال مكتابة ف [[لقدس مكتوب فيها التاريخ د التأسيس ب لهجري و لميلادي]] تّقويم لهيجري ؤلا تّقويم لإسلامي هوّا تقويم لي كيبدا من فاش هاجر نّبي محمد من مكة ل يثرب. هاد لحادات كيتّعتابر هوّا نّهار ديال 1 محرم ديال عام 1 هيجرية. تّقويم لهيجري تقويم قمري حيت شّهر لهيجري كيعتامد على ضّورة د لقمر. لعام لهيجري فيه 12 شهر، ب مجموع 354 ؤلا 355 يوم. تّقويم لهيجري مبني على تّقويم لعربي لقديم لي كان مخدّم ف لڭزيرة لعربية ؤ لي كان تقويم شمسي قمري.
لمسلمين كيخدّمو تّقويم لهيجري باش يضبطو لأعياد ؤ لموناسبات دّينية بحال رمضان، عيد لفيطر، عيد لأضحى، ولاكين ف أغلبية د لبلدان لإسلامية كيتخدّم تّقويم لڭريڭوري بشكل رئيسي ف لإدارات ؤ لحياة ليومية. ف لمغريب، يقدر يتخدّم تّاريخ لهيجري ف لوتايق لقانونية بحال سّتيدعاءَات ؤ لموراسلات لإدارية.
محمد ربيعي
محمد ربيعي (تولد ف 13 يوليوز 1993 ف الدار لبيضا)، هو بوكسور مغريبي. ربيعي معروف حيت ربح لميدالية لبرونزية ف لألعاب لأولمپية د ريو ف 2016، ف لعبار د قل من 69 كيلو. ربح تا لميدالية الدهبية ف لبطولة د لعالم د لبوكس ف 2015 ف قطر، ف نفس لعبار.
تختار ربيعي لبوكسور د لعام 2015 من السلسلة لعالمية د لبوكس حيت هداك لعام ربح لبطولة د لعالم و د إفريقيا بجوج. ف 2016 خدا وسام من الدرجة د قايد من عند لماليك محمد السادس.
1987
1987 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1987 ف لإيرا لعامة ؤ لفترة د بعد لميلاد، نمرة 87 ف لقرن 20، ؤ نمرة 8 ف لعقد ديال عوام 1980.
معجم الدارجة المغربية: الجذور و الاختلافات الجهوية
معجم الدارجة المغربية: الجذور و الاختلافات الجهوية هوّا ديكسيونير ديال الداريجة من تأليف د محمد بوسلام، لي خرج ل حد سّاعة ف جوج ڭزوات، لّول ف 2015، و تّاني ف 2018. ف هاد دّيكسيونير، دافع بوسلام على دّاريجة لمغريبية ب عتيبارها لوغة غنية ؤ عندها قدرات تعبيرية كبيرة، عكس ما كيفتارضو لبعض. دّيكسيونير فيه موقديمة ف لڭزو لّول لي كاتشرح كيفاش يقدر لواحد يقلّب فيه (على حساب ترتيب لحروف ؤلا لمدخل ب لفيعل، سمية د لفاعل ؤلا لمصدر)، ؤ لحروف لمستعملين فيه، ؤ تا بعض لمزايا د لفونيتيكية و نّحوية ديال دّاريجة. فيه كلمات ب دّاريجة، مشروحين ب لعربية لفصيحة، معا تحديد لأصل د لكلمة يلا كان معروف، ؤ لمصادر لي عتامد عليهوم لباحت.
لڭزو لّول كيبدا من حرف ا (ب كلمة "اتراكى"، لي كاتعني "رتاح") ؤ كيسالي ب حرف لحا (ب كلمة "الحيڭون"، لي كاتعني "دكر لحجل"). لڭزو تّاني كيبدا ب حرف لخا ب كلمة "خابور" (نوع د شّجر)، ؤ كيسالي ب حرف لعين ب كلمة "عيوع" (غوتة كيطلقوها لعيالات قبل سباق لماطا عند جبالة).
لحروف لمخدّمين
هادو هوما لحروف لي تّعتامدو ف لكتابة ديال دّاريجة ف معجم الدارجة المغربية ب هاد تّرتيب: ا، أَ، آ، أُ، إِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي.
خديجة طنانة
خديجة طنانة (مزيودة ف 1945 ف تطوان) زوّاقة، رسامة، ؤ كاتيبة مسراحية مغريبية. كانت ؤستادة جاميعية، ؤ هيّا ناشطة حقوقية فيمينيست. كانت ترشحات ل منصب سياسي محلي ف فاس، فين خدمات كا موساعيدة د لعمدة د لمدينة، مكلّفة ب شّؤون تّقافية، من 1983 تال 1992. ف 1993 قررات تعتازل سّياسة.
لأعمال لفنية ديالها كاتّناول مواضيع فيمينيستية عندها علاقة ب لمرا ؤ لقضايا ديالها، ؤ طيمات خرين بحال لهيجرة سّرية، لينتيفاضة لفلسطينية، ؤ لموت.
حياتها
خديجة طنانة كاتنحادر من فاميلة أندلوسية لي جات معا علي لمنضاري ؤ ستقارات ف تطوان ف لقرن 15. دوّزات طرف من طّفولة ديالها ف دار جّدها لي كان قاضي، ف لفترة د لحماية صبليونية على لمغريب. بّاها محمد طنانة كان ف لحاراكة د لمقاومة. خدات باك د صّيونص، ؤ موراها قرات لعولوم سّياسية ف لجاميعة. مشات من بعد ل فرانسا باش تقرا ف صّوربون.
قرّات لعولوم سّياسية ف جاميعة محمد بن عبد الله د فاس تال 2005.
ستيل فني
سّتيل د خديجة طنانة كينتامي ل لمدارسة تّعبيرية. كاتخدّم بزاف د لمواد ف لأعمال ديالها بحال تّراب، لوراق، لخشب، تّوب ؤ لقهوة. سّوپور لي كاتخدّم ف لوحاتها مصاوب من لكارطون، لوراق، لخشب، تّوب ؤ مواد خرة.
مورا
هادي صفحة د التوضيح، كلمة مورا يمكن يكونو عندها هاد لمعاني:
يوسف لقرضاوي
يوسف لقرضاوي (مزيود ف 9 شتنبر 1926، توفا ف 26 شتنبر 2022) شيخ مصري عندو لجنسية د قطر. كان رئيس ؤ مؤسس ديال التيحاد لعالمي د لعولاما لمسلمين، و رئيس لمجلس لؤروپي د لإفتاء و لبحوت. بزاف كيعتابرو بلي كان الزعيم الروحي ديال تيار لإخوان لمسلمين ف لعالم.
لقرضاوي كان مجوج ب جوج عيالات، وحدة مصرية سميتها إسعاد عبد الجواد ولد معاها 4 د لبنات و 3 د لولاد، و التانية جزايرية لي طلّقها من بعد سميتها أسماء بن قادة لي كانت خدمات مونتيجة تيليفيزيونية ديال برنامج "للنساء فقط" ف قناة لجزيرة. ف 2012 تجوج مرا مغريبية سميتها عائشة لمفنن أصلها من بنڭرير.
صفحة د لويب
تصغير|صفحة د لويب ديال لمقال د صفحة د لويب الصفحة ؤلا لپاج د لويب (ب webpage) هيّا وتيقة ديال التيكست لفوقاني hypertext محطوطة ف لويب. الصفحة د لويب كايسربيها سيرڤور د لويب ل خدايمي لي طلبها، و كاتبان عندو عادةً ف واحد لپروڭرام سميتو لبراوزر (ب ). السيت ؤلا لموقع د لويب هوّا مجموعة د الصفاحي د لويب لي معرّفة كاملة ب نفس السمية د الضومين. متلاً جميع الصفاحي ديال ويكيپيديا ب الداريجة معرّفين ب السمية د الضومين ary.wikipedia.org.
كلا صفحة د لويب ب لموقابيل كاتكون عندها أدريسة د لويب محددة، لي السمية د الضومين طرف منها.
لعناصر
اللب ديال الصفحة د لويب هوّا فيشي د التيكست مكتوب ب اللونڭاج د لماركاپ د التيكست لفوقاني، ؤلا هاش طي إم إل لي كيوصف لمحتوى ديال الصفحة، و كيقدر يحتاوي على إحالات ل موارد خرة د لويب.
الصفحة د لويب هيّا وتيقة مستريكتيرية لي مكونة أساسا من تيسكت فوقاني ، يعني تيكست ؤلا نص لي لبراوزر كيأوّلو على شكل تصاور، طابلوات، ليانات فوقانية ، و غيرهوم. هاد الليانات لفوقانية يلا كليكا عليهوم لواحد، كيدّيو عادةً ل صفحة خرة د لويب.
لمحتويات ديال لمولتيميديا ، بحال التصاور، لڤيديوات، و غيرهوم، يقدرو يتغرسو ف الصفحة د لويب نيشان باش يشكّلو وتيقة مركبة من بزاف د لعناصر.
زيادة على لوتيقة د HTML، تقدر تّستعمل وتيقة د CSS ؤلا لورقة لمتتابعة د الستيل لي كاتحدد الستيل ديال الصفحة، بحال لأحجام د لعناصر و لموضع ديالها، لفونت ديال التيكست (الستيل باش مكتوبين لحروف)، لألوان، و غيرها من التفاصيل.
على وديت باش الصفحة د لويب يكون عندها سلوك ديناميكي (متلاً شي أنيماصيون كاتحرّك على حساب لكليك ديال لخدايمي)، كيتّستعملو سكريپتات ديال جاڤاسكريپت ؤلا پروڭرامات د لويب أصيمبلي. الصفحة د لويب لي عندها سلوك ديناميكي كاتسمّى أپليكاصيون د لويب.
السورفاج
كلا پاج د لويب كاتكون معرّفة ب أدريسة د لويب، لي تقنياً كاتسمّى موحديد موحد د لموضع ديال لمورد ؤلا بختيصار URL. فاش لخدايمي كيدخّل لادريسة ديال الصفحة ف لبراوزر ف موضع مخصص ليها، هاد اللخر كيصيفط طلب ل السيرڤور، لي كيجاوب ب فيشي HTML كيطيلشارجيه لبراوزر معا لموارد لمتعلقة بيه (يلا كولشي مشا مزيان)، و كيطرجم لكوض د HTML ل عناصر متشافة لي يقدر يفهمها و يتعامل معاها لخدايمي. يلا لخدايمي كليكا على ليان فوقاني، هاد لعملية كيأوّلها لبراوزر بحال تدخال داك الليان ف لكارو لمخصص، و كيعاود يدير طلب جديد باش يشارجي الصفحة لي معرّفة ب ديك لادريسة، لي تقدر تكون ف نفس السيت ؤلا ف سيت أخور. لبراوزر كيكونو فيه عناصر متشافة لي كاتبيّن ل لخدايمي إينا صفحة راه كيشوف.